stanford-oval/wikipedia huggingface dataset:
รถไฟใต้ดินบากู
แหล่งข้อมูลอื่น

รถไฟใต้ดินบากู (ในภาษาอาเซอร์ไบจาน อังกฤษ รัสเซีย และฝรั่งเศส)
แผนที่เส้นทางรถไฟใต้ดินบากู (ในภาษารัสเซีย)
ระบบขนส่งมวลชน – รถไฟใต้ดินบากู (ในภาษารัสเซีย)
ข้อมูลทั่วไป เก็บถาวร 2011-07-18 ที่ เวย์แบ็กแมชชีน (ในภาษาอังกฤษ)
ข้อมูลเพิ่มเติม (ในภาษารัสเซีย)
ระบบขนส่งสาธารณะบากู (ในภาษาอังกฤษ)
ราเมศวรัม

| ราเมศวรัม |
| --- | --- |
เมือง
จากบน: รามนาตจุวามิโกยิล, สะพานปามปัน และกลุ่มเรือประมง
สมญา: Rameswaram, Ramesvaram, Rameshwaram, ராமேஸ்வரம்
ราเมศวรัมแสดงแผนที่รัฐทมิฬนาฑูราเมศวรัมแสดงแผนที่ประเทศอินเดีย
พิกัด:  9°17′17″N 79°18′47″E﻿ / ﻿9.288°N 79.313°E﻿ / 9.288; 79.313
ประเทศ:  อินเดีย
รัฐ: ทมิฬนาฑู
อำเภอ: รามนาตปุรัม
การปกครอง
 • ประเภท: เทศบาลชั้นที่สอง
 • องค์กร: เทศบาลราเมศวรัม
พื้นที่
 • ทั้งหมด: 55 ตร.กม. (21 ตร.ไมล์)
ความสูง: 10 เมตร (30 ฟุต)
ประชากร (2011)
 • ทั้งหมด: 44,856 คน
 • ความหนาแน่น: 820 คน/ตร.กม. (2,100 คน/ตร.ไมล์)
เดมะนิม: Rameswaram mar
ภาษา
 • ภาษาราชการ: ภาษาทมิฬ
เขตเวลา: UTC+5:30 (IST)
PIN CODE: 623526
ทะเบียนพาหนะ: TN 65
ราเมศวรัม [รา-เมด-สะ-วะ-รัม][ต้องการอ้างอิง] (ฮินดี: रामेश्वरम) หรือ ราเมจุวรัม (ทมิฬ: இராமேசுவரம்) เป็นเทศบาลในอำเภอรามนาตปุรัม รัฐทมิฬนาฑู ประเทศอินเดีย ราเมศวรัมตั้งอยู่บนเกาะปามปันในอ่าวมันนาร์ ปลายสุดของคาบสมุทรอินเดีย เกาะนี้แยกจากอินเดียแผ่นดินใหญ่ด้วยช่องแคบปามปัน และอยู่ห่างจากเกาะมันนาร์ของประเทศศรีลังกาประมาณ 40 กิโลเมตร เกาะปามปันหรืออีกชื่อคือเกาะราเมศวรัมเชื่อมกับแผ่นดินใหญ่ด้วยสะพานปามปัน ราเมศวรัมเป็นสถานีปลายทางของรถไฟจากเมืองเจนไนและมตุไร เช่นเดียวกับพาราณสี ราเมศวรัมเป็นหนึ่งในสถานที่ศักดิ์สิทธิ์ที่สุดในอินเดียของชาวฮินดู และเป็นหนึ่งในหมู่สถานที่แสวงบุญสี่แห่งของศาสนาฮินดูที่เรียกว่า จารธาม
ตามคัมภีร์โบราณของฮินดู พระรามสร้างรามเสตุที่นี่เพื่อข้ามทะเลไปยังลังกา เพื่อช่วยเหลือนางสีดาที่ถูกลักพาโดยราวณะ ที่ใจกลางเมืองราเมศวรัมมีรามนาตจุวามิโกยิล โบสถ์พราหมณ์ที่สร้างเพื่อบูชาพระศิวะ โบสถ์พราหมณ์แห่งนี้ถือเป็นสถานที่ศักดิ์สิทธิ์สำหรับผู้นับถือลัทธิไศวะและลัทธิไวษณพ
ราเมศวรัมเป็นจุดที่ใกล้ที่สุดของอินเดียในการข้ามไปยังศรีลังกา หลักฐานทางธรณีวิทยาเสนอว่าในอดีตรามเสตุเคยเป็นแผ่นดินที่เชื่อมระหว่างดินแดนอินเดียกับศรีลังกา ราเมศวรัมปกครองแบบเทศบาลในค.ศ. 1994 เมืองมีเนื้อที่ 55 ตารางกิโลเมตร มีประชากร 44,856 คน (ค.ศ. 2011) การท่องเที่ยวและการประมงเป็นธุรกิจหลักของเมืองนี้
รถไฟฟ้าด่วนคุร์เคาน์

รถไฟฟ้าด่วนคุร์เคาน์ (ฮินดี: रैपिड मेट्रो रेल गुड़गांव, Raipiḍ Mēţrō Rēl Guḍ.agāṃv) เป็นระบบรถไฟฟ้าในเมืองคุร์เคาน์ ชานกรุงนิวเดลี เป็นรถไฟฟ้าที่สามารถเชื่อมต่อกับรถไฟใต้ดินเดลี สายสีเหลืองได้ สร้างและดำเนินการโดยบริษัทรถไฟฟ้าด่วนคุร์เคาน์ ใช้เวลาในการก่อสร้าง 30 เดือน เปิดให้บริการวันที่ 14 พฤศจิกายน ค.ศ. 2013
เส้นทาง > ระยะที่ 1 (เปิดให้บริการ)

มีระยะทาง 5.1 กิโลเมตร เป็นทางคู่ ชานชาลาของแต่ละสถานียาว 75 เมตร ศูนย์ซ่อมบำรุงจะอยู่ระหว่างสถานี Micromax Moulsari Avenue และสถานี ระยะที่ 3
| รายชื่อสถานี> # | รายชื่อสถานี> สถานี | รายชื่อสถานี> เปิดให้บริการ (ค.ศ.) | รายชื่อสถานี> จุดเชื่อมต่อการเดินทาง | รายชื่อสถานี> โครงสร้าง |
| --- | --- | --- | --- | --- |
| 1 | Sikanderpur |  |      สายสีเหลือง | ยกระดับ |
| 2 | ระยะที่ 2 | 2013 | ไม่มีจุดเชื่อมต่อ |  |
| 3 | หอคอย Towers | 2013 | ไม่มีจุดเชื่อมต่อ |  |
| 4 | IndusInd Bank Cyber City | 2013 | ไม่มีจุดเชื่อมต่อ |  |
| 5 | ถนน Micromax Moulsari Avenue | 2013 | ไม่มีจุดเชื่อมต่อ |  |
| 6 | ระยะที่ 3 | 2013 | ไม่มีจุดเชื่อมต่อ |  |
เส้นทาง > ระยะที่ 2

มีระยะทาง 7 กิโลเมตร จำนวน 6 สถานี จะเปิดให้ริการในปี ค.ศ. 2015
ระบบรถไฟฟ้า

ในวันที่ 21 เมษายน ค.ศ. 2010 ซีเมนส์ ได้ชนะการประกวดราคาระบบรถไฟฟ้า โดยรถไฟฟ้าเป็นรถไฟฟ้าแบบ 3 คันต่อขบวน ทั้งหมด 5 ขบวน โดยเป็นรถไฟฟ้าตัวถังอะลูมิเนียม มีระบบปรับอากาศ รถไฟฟ้ามีสีเงินและน้ำเงิน ความยาวขบวน (3คัน) คือ 59.94 เมตร กว้าง 2.8 เมตร แต่ละคันมี 4 ประตู ความเร็วสูงสุด 80 กิโลเมตรต่อชั่วโมง
การให้บริการ

รถไฟฟ้าให้บริการเวลา 6.05-0.20 น. ความถี่ 4 นาทีต่อขบวน ความจุ 800 คนต่อขบวน รถไฟฟ้าออกแบบให้มีความจุผู้โดยสารได้ 24,000 คนต่อชั่วโมง
ดูเพิ่ม

รถไฟใต้ดินเดลี
แหล่งข้อมูลอื่น

Official website of Rapid MetroRail Gurgaon Limited (RMGL) เก็บถาวร 2020-12-12 ที่ เวย์แบ็กแมชชีน
รถไฟฟ้าด่วนคุร์เคาน์ เป็นส่วนหนึ่งของรถไฟใต้ดินเดลี
ยูเดวิต กาย

| ยูเดวิต กาย |
| --- | --- |
ภาพวาดของกาย ประมาณ ค.ศ. 1875
เกิด: ลูทวิช กาย 8 สิงหาคม ค.ศ. 1809(1809-08-08) กราปินา ราชอาณาจักรโครเอเชีย จักรวรรดิออสเตรีย
เสียชีวิต: 20 เมษายน ค.ศ. 1872(1872-04-20) (62 ปี) ซาเกร็บ ราชอาณาจักรโครเอเชีย-สลาโวเนีย จักรวรรดิออสเตรีย-ฮังการี
สุสาน: สุสานเมืองมิรอกอย ซาเกร็บ ประเทศโครเอเชีย
อาชีพ: นักการเมือง นักข่าว นักเขียน นักภาษาศาสตร์
มีชื่อเสียงจาก: ชุดตัวอักษรละตินของกาย
ขบวนการ: ขบวนการอิลลิเรียน
คู่สมรส: เปาลินา กริซมานิช (สมรส 1842)
บุตร: 5 คน
ยูเดวิต กาย (โครเอเชีย: Ljudevit Gaj, ออกเสียง: [ʎûdeʋit ɡâːj]); ชื่อเกิด ลูทวิช กาย (เยอรมัน: Ludwig Gay;) กาย ลอโยช (ฮังการี: Gáj Lajos; 8 สิงหาคม ค.ศ. 1809 – 20 เมษายน ค.ศ. 1872) เป็นนักการเมือง นักเขียน นักภาษาศาสตร์ นักหนังสือพิมพ์ชาวโครเอเชีย เขาเป็นหนึ่งในบุคคลสำคัญของ ขบวนการอิลลิเรียน ที่มีบทบาทสําคัญในการฟื้นฟูแนวคิดชาตินิยมสลาฟ
ชีวประวัติ > ชีวิตในช่วงต้น

ยูเดวิต กาย เกิดที่ เมืองกราปินา มณฑลวาราชดีน ภายใต้การปกครองของ ราชอาณาจักรโครเอเชีย แห่ง จักรวรรดิออสเตรีย ในปี ค.ศ. 1809 มีบิดาชื่อว่า โยฮันน์ กาย (Johann Gay) เป็นชาวเยอรมันที่มีพื้นเพเดิมมาจาก ราชอาณาจักรฮังการี ส่วนมารดาชื่อว่า ยูเลียนา ชมิท (Juliana Schmidt) เป็นบุตรสาวของกลุ่มผู้อพยพชาวเยอรมันที่เดินทางมาถึงเมืองกราปินาตั้งแต่คริสต์ทศวรรษที่ 1770 พื้นเพเดิมของตระกูลกายเป็นชาวอูว์เกอโน มาจากแคว้นบูร์กอญ ของประเทศฝรั่งเศสในปัจจุบัน โดยอพยพเข้ามาตั้งรกรากอยู่ใน เมืองบาติซอวเช ราชอาณาจักรฮังการี (ปัจจุบันตั้งอยู่ใน ประเทศสโลวาเกีย) ตั้งแต่คริสตศตวรรษที่ 16 หรือ 17 ส่งผลให้พวกเขากลายเป็นทาสติดที่ดินของ ตระกูลมาริอัสซี เดอ มาร์กุสฟัลวา และ ตระกูลบาติซฟัลวา ตั้งแต่ศตวรรษที่ 18 เนื่องจากในบริเวณนั้นมีประชากรเชื้อสายเยอรมันอาศัยอยู่เป็นจำนวนมาก ส่งผลให้ตระกูลกายก็ถูกกลืนให้กลายเป็นชาวเยอรมัน จนกระทั่งในภายหลังครอบครัวฝั่งพ่อของกายได้ย้ายเข้าไปอาศัยอยู่ที่ หมู่บ้านมาร์กุชอวเช
ครอบครัวของเขาพูด ภาษาเยอรมัน เป็นภาษาหลัก แต่แม่ของเขาก็สอน ภาษากายกาเวียน ซึ่งเป็นภาษาถิ่นในกลุ่มภาษาสลาฟใต้ให้กับเขาด้วย กายเข้าเรียนมัธยมปลายใน เมืองกราปินา เมืองวาราชดิน และ เมืองการ์ลอวัตส์ ตามลำดับ ซึ่งอยู่ในบริเวณที่เป็นเป็นบ้านเกิดของเขา จนกระทั่งได้เข้าศึกษาต่อทางด้านวิชาปรัชญาใน กรุงเวียนนา และที่ เมืองกราทซ์ ในปี ค.ศ. 1826 (จบการศึกษาในปี ค.ศ. 1928) และก็ได้ลงทะเบียนเรียนทางด้านกฎหมายที่ เมืองเปชต์ ในปี ค.ศ. 1829 เวลาต่อมา
ชีวประวัติ > บทบาทในฐานะนักเขียนและการก่อตั้งวารสาร

ลูเดวิต กาย เริ่มเผยแพร่งานเขียนของเขาชิ้นแรกเป็นหนังสือเล่มขนาดเล็ก 36 หน้าเกี่ยวกับคฤหาสน์ชนบทในเขตบ้านเกิดของเขา เขียนเป็น ภาษาเยอรมัน ชื่อว่า Die Schlösser bei Krapina ได้รับการตีพิมพ์ในปี ค.ศ. 1826
จนในปี ค.ศ. 1830 เขาได้ตีพิมพ์ผลงานเป็นหนังสือเล่มขนาดเล็กชื่อว่า Kratka osnova horvatsko-slavenskoga pravopisaňa ณ เมืองบูดอ เป็นหนังสือที่อธิบายเกี่ยวกับระบบการเขียนของ กลุ่มภาษาสลาฟใต้ ด้วยชุดตัวอักษรละติน โดยระบุหลักการเขียนไว้เป็นแบบสองภาษา (ได้แก่ ภาษาโครเอเชีย และ ภาษาเยอรมัน) จนกระทั่งเมื่อหนังสือกลายเป็นที่แพร่หลายมากขึ้น ระบบการเขียนดังกล่าวจึงได้ถูกตั้งชื่อว่า ชุดตัวอักษรละตินของกาย ระบบการเขียนดังกล่าวได้รับอิทธิพลมาจากในงานเขียนของ ปาเวล วิเตซอวิช (Pavel Vitezović) ระบบการเขียนใน ภาษาเช็ก ในช่วงแรกระบบการเขียนดังกล่าวยังไม่ลงตัวมากนัก จนกระทั่งในเวลาต่อมากายก็ได้ทำการปรับปรุงระบบการเขียนขึ้นใหม่ โดยใช้ตัวอักษรละตินหนึ่งตัวสำหรับแทนแต่ละหน่วยเสียงเฉพาะ รวมถึงใช้ เครื่องหมายเสริมสัทอักษร กับ ทวิอักษร เพิ่มเติม ตัวอย่างเช่น lj และ nj
ผลงานดังกล่าวทำให้เขามีชื่อเสียงอย่างรวดเร็ว หนังสือเล่มขนาดเล็กจำนวน 27 หน้านี้ถือเป็นจุดเริ่มต้นของขบวนการฟื้นฟูแนวคิดชาตินิยมโครเอเชียในเวลาต่อมา ในต้นปี ค.ศ. 1832 กายได้เดินทางเข้ามาทำงานทางด้านกฎหมายที่เมืองซาเกร็บ และได้รับปริญญาเอกทางด้านสาขาวิชาปรัชญา ในปี ค.ศ. 1834 ณ เมืองไลพ์ซิช ประเทศเยอรมนีในปัจจุบัน
ในช่วงปี ค.ศ. 1830 เป็นช่วงที่กระแสชาตินิยมใน กลุ่มชาวสลาฟใต้ เริ่มปรากฏเห็นชัดขึ้น กายได้เดินทางก็กลับไปยังบ้านเกิดของเขา และริเริ่มก่อตั้งนิตยสารภาษาสลาฟขึ้นในปี ค.ศ. 1835 โดยได้รับพระบรมราชานุญาตจาก สมเด็จพระจักรพรรดิฟรันทซ์ที่ 2 แห่งราชวงศ์ฮาพส์บวร์ค ให้ตีพิมพ์หนังสือพิมพ์เป็น ภาษาถิ่นโครเอเชีย-แดลเมเชีย หลังจากที่เคยมีความพยายามมาก่อนหน้านั้นแล้วในยุคของ จูรอ มาติยา ชปอเรอร์ (Đuro Matija Šporer) ระบบการเขียนของกายเป็นแม่แบบให้กับระบบการเขียนของกลุ่มภาษาสลาฟใต้กลุ่มต่าง ๆ อย่างการใช้ ชุดตัวอักษรละติน ประกอบกับ เครื่องหมายเสริมสัทอักษร ระบบดังกล่าวมีความคล้ายคลึงกับระบบการเขียนของ กลุ่มภาษาสลาฟตะวันตก เช่น ภาษาโบฮีเมีย หรือ ภาษาโปแลนด์ ส่งผลให้อัตราการรู้หนังสือกลุ่มประชากรชาวสลาฟใต้มีมากยิ่งยิ่งขึ้น
นอกจากกายจะตีพิมพ์นิตยสารที่ชื่อว่า Nowine horvazke แล้ว เขายังได้ตีพิมพ์นิตยสารข่าวบันเทิงชื่อว่า Danica horvazka อีกด้วย แต่ก็ได้เปลี่ยนชื่อมาเป็น Ilirske narodne novine ในช่วงต้นปี ค.ศ. 1836 และ Danica ilirska ในปี ค.ศ. 1838 ตามลำดับ เนื่องจากนักประวัติศาสตร์ในเวลานั้นตั้งสมมติฐานว่า ชาวอิลลีเรียน เป็นชาวสลาฟ และเป็นบรรพบุรุษสายตรงของกลุ่มชาวสลาฟใต้ในปัจจุบัน นิตยสารดังกล่าวตีพิมพ์เป็นแบบราย 2 ครั้งต่อสัปดาห์ ความนิยมของนิตยสารส่งผลให้ระบบการเขียนของกายได้รับการยอมรับจากกลุ่มชาวสลาฟใต้ที่นับถือนิกายโรมันคาทอลิกเกือบทั้งหมด (ส่วนใหญ่เป็น ชาวโครแอต และ ชาวสโลวีเนีย) รวมถึงยังเป็นการส่งเสริมและพัฒนาวรรณกรรมของชาวสลาฟใต้ ให้มีความเป็นอันหนึ่งอันเดียวกันมากขึ้นอีกด้วย
นอกเหนือจากงานทางด้านวารสารแล้ว กายยังประพันธ์บทกวีอีกด้วย ผลงานที่มีชื่อเสียงที่สุดของเขามีชื่อว่า โครเอเชียยังไม่ถูกทำลาย (Još Hrvatska ni propala) ตีพิมพ์ในปี ค.ศ. 1833
ชีวประวัติ > การเสียชีวิต

ในปีสุดท้ายของชีวิต กายอาศัยอยู่ที่ เมืองซาเกร็บ เมืองหลวงของ ราชอาณาจักรโครเอเชีย-สลาโวเนีย แห่งจักรวรรดิออสเตรีย-ฮังการี และเสียชีวิตที่บริเวณโรงพิมพ์ของเขาซึ่งตั้งอยู่บน ถนนชิริลอเมตอดสกา ศพของเขาถูกทำพิธีฝังไว้ที่ สุสานยูร์เยฟสกี เมื่อวันที่ 15 ตุลาคม ค.ศ. 1885 รวมสิริอายุ 62 ปี จนกระทั่งหลังจากที่การก่อสร้างสุสานเมืองมิรอกอย ในเมืองซาเกร็บเสร็จสิ้น ศพของเขาก็ถูกย้ายไปทำพิธีใหม่ที่นั่นอีกครั้ง
ชีวิตส่วนตัว

กายแต่งงานกับ เปาลินา กริซมานิช (Paulina Krizmanić) หลานสาววัย 26 ปีของเจ้าอธิการอารามประจำเมืองมาริยา บิสตริกา (Marija Bistrica) เมื่อปี ค.ศ. 1842 พวกเขามีบุตรด้วยกันรวมทั้งหมดห้าคน บุตรสาวชื่อ ยูบอสลาวา (Ljuboslava) ส่วนบุตรชายมีชื่อว่า เวลิมีร์ (Velimir) สเตตอสลาฟ (Svetoslav) มิลิวอเย (Milivoje) และ บอกดัน (Bogdan)
ผลงาน

Die Schlösser bei Krapina sammt einem Anhange von der dortigen Gegend in botanischer Hinsicht, Karlovac, 1826.
Kratka osnova horvatskoga - slavenskoga pravopisaňa, poleg mudroľubneh, narodneh i prigospodarneh temeľov i zrokov = Kurzer Entwurf einer kroatisch = slavischen Orthographie nach philosophischen, nazionälen und ökonomischen Grunjdsätzen, iz tiskarnice Kralevskoga Vseučilišta, Budim, 1830. (Faksimilno izd. Međunarodni slavistički centar SR Hrvatske - Sveučilišna naklada Liber - Nacionalna i sveučilišna biblioteka, Zagreb, 1983.)
Na grobu poglavitoga i preizvishenoga horvatzkoga domorodca gozpodina Henrika Mixicha od Dolnyega Lukavca, ... koteri na veliku salozt verneh trojjedne domovine szinov 18. proszinca 1832 vu cvétu sitka szvoga preminushe, iz szlovotizke Ferenca Suppana, Zagreb [1832.]
Szlavoglaszje iz Zagorja preizvishenomu i viszokopoglavitomu gozpodinu Stefanu Osegovichu od Barlabassevca ... kakti trojjednoga Kraljeztva dalmatinzkoga, horvatzkog i szlavonzkoga ter viszoke chazti banzke mestru pervobilesniku: vu orszachkom zjedinjenih treh Kraljeztv Zbora v Zagrebu 24 rosnjaka 1832 zebranomu, Pritizkano pri Francu Suppanu, Zagreb, 1832.
Kosenke ilirske, Pritiskano pri Franji Suppanu, Zagreb, 1835.
Sbirka nekojih rěčih, koje su ili u gornjoj ili u dolnjoj Ilirii pomanje poznane, (trudom i troškom c. kr. priv. narodne novinarnice ilirske.), Zagreb, 1835.
Proglas: [Teče evo dvadeset i osma godina, kako smo s Narodnim novinama i Danicom ...], Tiskom dra. Ljudevita Gaja, Zagreb, 1862.
Gedanken zum Ausgleich Croatiens und Slavoniens mit der Regierung, Narodna tiskarnica dra. Ljudevita Gaja, Zagreb, 1864.
Gajuša: izbor iz "Narodnoga blaga" Ljudevita Gaja / [sakupio] Ljudevit Gaj, prir. Nikola Bonifačić Rožin, Yugodidacta, Zagreb, 1973
ดูเพิ่ม

ขบวนการอิลลิเรียน
ชุดตัวอักษรละตินของกาย
ภาษาโครเอเชีย
ลัทธิชาตินิยมโรแมนติก
ภาพพิมพ์หินของยูเดวิต กาย โดย อันเดรอัส ชเตาพ์ ในปี ค.ศ. 1830
Kratka osnova horvatsko-slavenskoga pravopisaňa (ค.ศ. 1830)
ริวแน

| ริวแน |
| --- | --- |
นคร

   ธง ตราอาร์ม
ริวแนที่ตั้งนครริวแนในประเทศยูเครน
พิกัด: 50°37′09″N 26°15′07″E﻿ / ﻿50.61917°N 26.25194°E﻿ / 50.61917; 26.25194
ประเทศ:  ยูเครน
แคว้น: ริวแน
เขต: ริวแน
กล่าวถึงครั้งแรก: ค.ศ. 1283
การปกครอง
 • นายกเทศมนตรี: ออแลกซันดร์ แตรจัก (ความเป็นปึกแผ่นยุโรป)
พื้นที่
 • ทั้งหมด: 63.00 ตร.กม. (24.32 ตร.ไมล์)
ประชากร (ค.ศ. 2021)
 • ทั้งหมด: 245,289 คน
 • ความหนาแน่น: 3,900 คน/ตร.กม. (10,000 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
เว็บไซต์: city-adm.rv.ua
ริวแน (ยูเครน: Рі́вне, ออกเสียง: [ˈr⁽ʲ⁾iu̯ne]) หรือ รุฟแน (โปแลนด์: Równe) เป็นนครในภาคตะวันตกของประเทศยูเครน ในอดีตยังเป็นที่รู้จักกันในชื่อ รอฟโน (รัสเซีย: Ро́вно) ในปัจจุบันเป็นศูนย์กลางการบริหารของแคว้นริวแนและของเขตริวแนซึ่งอยู่ภายในแคว้นเดียวกัน มีประชากร 245,289 คน (ประมาณการ ค.ศ. 2021)
ในช่วงระหว่างสงครามโลกครั้งที่ 1 กับสงครามโลกครั้งที่ 2 ริวแนเป็นส่วนหนึ่งของสาธารณรัฐโปแลนด์ที่ 2 โดยมีฐานะเป็นที่ตั้งหน่วยงานบริหารของเทศมณฑลแห่งหนึ่งในจังหวัดวอวึญ ในช่วงต้นสงครามโลกครั้งที่ 2 ใน ค.ศ. 1939 ริวแนถูกกองทัพแดงของสหภาพโซเวียตเข้ายึดครองและกลายเป็นที่ตั้งหน่วยงานบริหารของแคว้นริวแนซึ่งจัดตั้งขึ้นจากส่วนตะวันออกของจังหวัดวอวึญ ระหว่างการยึดครองของเยอรมนีนาซีใน ค.ศ. 1941–1944 นครนี้ถูกกำหนดให้เป็นเมืองหลวงของไรชส์ค็อมมิสซารีอาทยูเครน ในฤดูใบไม้ผลิ ค.ศ. 1919 ริวแนยังเป็นที่ตั้งรัฐบาลยูเครนเฉพาะกาลตลอดช่วงที่ทำสงครามกับสหพันธ์สาธารณรัฐสังคมนิยมโซเวียตรัสเซีย
ริวแนเป็นศูนย์กลางการคมนาคมขนส่งที่สำคัญ โดยมีท่าอากาศยานนานาชาติริวแน ทางรถไฟเชื่อมโยงไปยังซดอลบูนิว, ซาร์นือ และกอแวล และทางหลวงเชื่อมต่อกับแบรสต์, เคียฟ และลวิว
ราษฏรียราชธานีเกษตร

| ภูมิภาคราชธานีแห่งชาติ |
| --- | --- |
ภูมิภาค
แผนที่ของภูมิภาคราชธานีแห่งชาติ
พิกัด: 28°39′38″N 77°06′32″E﻿ / ﻿28.66056°N 77.10889°E﻿ / 28.66056; 77.10889
ประเทศ:  อินเดีย
รัฐ/ดินแดนสหภาพ: เดลี หรยาณา อุตตรประเทศ ราชสถาน 
เมืองหลัก: เดลี, ฆาซีอาบาด, ฟารีดาบาด, คุรุคราม, โนยฑา
การปกครอง
 • หน่สยงานส่วนภูมิภาค: คณะกรรมการผังภูมิภาคราชธานีแห่งชาติ
พื้นที่
 • ทั้งหมด: 54,984 ตร.กม. (21,229 ตร.ไมล์)
ประชากร (2011)
 • ทั้งหมด: 46,069,000 คน
 • ความหนาแน่น: 840 คน/ตร.กม. (2,200 คน/ตร.ไมล์)
เว็บไซต์: ncrpb.nic.in
ภูมิภาคราชธานีแห่งชาติ (อังกฤษ: National Capital Region; NCR) หรือ ราษฏรียราชธานีเกษตร [ราด-สะ-ตฺรี-ยะ-ราด-ชะ-ทา-นี-กะ-เสด] (ฮินดี: राष्ट्रीय राजधानी क्षेत्र;  rāshtrīya rājadhānī kshetra) เป็นภูมิภาคส่วนกลางที่รายล้อมเขตเมืองหลวงแห่งชาติเดลีในประเทศอินเดีย ประกอบด้วยเดลี และอำเภอโดยรอบในรัฐหรยาณา รัฐอุตตรประเทศ และ รัฐราชสถาน NCR และหน่วยงานวางแผนได้ตั้งขึ้นในปี 1985 เพื่อพัฒนาภูมิภาคให้เกิด นโยบายที่ไปในทิศทางเดียวกันในการควบคุมการใช้ที่ดินและการพัฒนาสาธารณูปโภค ในภูมิภาค เมืองหลัก ๆ ของ NCR ประกอบด้วย เดลี, ฆาซีอาบาด, ฟาริดาบาด, อำเภอคุรุคาว และ โนยฑา
NCR มีประชากรรวม 46,069,000 และรดับการกลายเป็นเมืองที่ 62.6% นอกจากเมืองแล้ว ภายใน NCR ยังประกอบด้วยพื้นที่เสี่ยงทางธรรมชาติอย่างอรวัลลีริดจ์, ป่าไม้ และพื้นที่อนุรักษ์พันธุ์สัตว์ป่าและนก กลุ่มมเมืองเดลีและปริมณฑล (Delhi Extended Urban Agglomeration) ซึ่งเป็นส่วนหนึ่งของ NCR มี GDP ประมาณการอยู่ที่ $370 พันล้าน ต่อหัวในปี 2015–16
ดูเพิ่ม

สถานีย่อยประเทศอินเดีย
ภูมิภาคเขตเมืองมุมไบ
ภูมิภาคเขตเมืองเจนไน
ภูมิภาคเขตเมืองโกลกาตา
รูอาล อามึนเซิน

| รูอาล อามึนเซิน |
| --- | --- |

เกิด: รูอาล เอ็งเงิลเบร็กต์ กราฟนิง อามึนเซิน 16 กรกฎาคม ค.ศ. 1872(1872-07-16) บอร์เกอ เอิสต์ฟ็อล นอร์เวย์
สาบสูญ: 18 มิถุนายน ค.ศ. 1928(1928-06-18) (55 ปี) ทะเลแบเร็นตส์
สัญชาติ: นอร์เวย์
อาชีพ: นักสำรวจ
มีชื่อเสียงจาก: มนุษย์คนแรกที่ไปถึงขั้วโลกใต้และบินข้ามขั้วโลกเหนือ
บิดามารดา: เย็นส์ อามึนเซิน ฮันนา ซาลควิสต์
รางวัล: เหรียญฮับบาร์ด (ค.ศ. 1907) เหรียญชาลส์ พี. ดาลี (ค.ศ. 1912) เหรียญวีกา (ค.ศ. 1913)
ลายมือชื่อ

รูอาล เอ็งเงิลเบร็กต์ กราฟนิง อามึนเซิน  (นอร์เวย์: Roald Engelbregt Gravning Amundsen; 16 กรกฎาคม ค.ศ. 1872 – ประมาณ 18 มิถุนายน ค.ศ. 1928) เป็นนักสำรวจชาวนอร์เวย์ และเป็นมนุษย์คนแรกที่ไปถึงขั้วโลกใต้ในวันที่ 14 ธันวาคม ค.ศ. 1911
ราม พหาทุร พามชาน

ราม พหาทุร พามชาน (สันสกฤต: राम बहादुर बामजान; 9 เมษายน ค.ศ. 1990 – ) มีฉายาว่า ลามะปัลเดน ดอร์เจ (Palden Dorje) หรือปัจจุบันใช้ว่า ธรรมสังฆะ (Dharma Sangha) จากรัตนปุรี อำเภอพารา ประเทศเนปาล ซึ่งบางส่วนของผู้สนับสนุนของเขาได้อ้างว่าเขาเป็นพระพุทธเจ้าผู้กลับชาติมาเกิด แต่ลามะปัลเดน ดอร์เจได้ปฏิเสธต่อการกล่าวอ้างนี้ และผู้ปฏิบัติธรรมจำนวนมากต่างเห็นด้วยว่าพระโคตมพุทธเจ้าได้เข้าสู่พระนิพพานแล้ว และไม่สามารถจะเกิดใหม่ได้[ต้องการอ้างอิง]
เขาเป็นที่ดึงดูดต่อผู้เยี่ยมเยือนนับพันรวมถึงสื่อ โดยใช้เวลานานนับเดือนในการทำสมาธิ ฉายาพระพุทธเจ้าน้อย ของเขา เริ่มมาจากการทำสมาธิในวันที่ 16 พฤษภาคม ค.ศ. 2005 มีรายงานว่าเขาได้หายไปจากโพรงต้นไม้ที่เขาทำการนั่งสมาธิเป็นเวลาหลายเดือนในวันที่ 16 มีนาคม ค.ศ. 2006 แต่ก็พบตัวโดยผู้ติดตามบางส่วนในสัปดาห์ต่อมา โดยเขาได้บอกแก่ผู้ติดตามถึงการออกจากสถานปฏิบัติสมาธิของเขา ที่ซึ่งมีฝูงชนขนาดใหญ่เฝ้าดูเขาว่า "เพราะที่แห่งนี้ไม่มีความสงบสุขเสียแล้ว" จากนั้นเขาก็ไปตามทางของตัวเอง และกลับมาปรากฏตัวในที่อื่น ๆ ในประเทศเนปาลเมื่อวันที่ 26 ธันวาคม ค.ศ. 2006 แต่แล้วก็หายจากไปอีกครั้งในวันที่ 8 มีนาคม ค.ศ. 2007 เมื่อวันที่ 26 มีนาคม ค.ศ. 2007 จากการตรวจสอบโดยสถานีตำรวจภูมิภาคนิจเกฐในรัตนปุรี ได้พบลามะปัลเดน ดอร์เจนั่งสมาธิภายในห้องใต้ดินที่มีขนาดประมาณเจ็ดตารางฟุต
เมื่อวันที่ 10 พฤศจิกายน ค.ศ. 2008 ลามะปัลเดน ดอร์เจได้ปรากฏตัวอีกครั้งในรัตนปุรีและพูดคุยกับเหล่าผู้นับถือศรัทธาในป่าที่ห่างไกล
ดูเพิ่ม

ศาสนาพุทธ
โยคี
แหล่งข้อมูลอื่น

Official Site of Dharma Sangha
ราสมุส บาร์โทลิน

| ราสมุส บาร์โทลิน |
| --- | --- |
ราสมุส บาร์โทลิน
เกิด: 13 สิงหาคม 1625 รอสกิลด์
เสียชีวิต: 4 พฤศจิกายน 1698 (73 ปี) โคเปนเฮเกน
สัญชาติ: เดนมาร์ก
มีชื่อเสียงจาก: การหักเหสองแนวของลำแสง
อาชีพทางวิทยาศาสตร์
สาขา: ฟิสิกส์
 
ราสมุส บาร์โทลิน (เดนมาร์ก: Rasmus Bartholin, 13 สิงหาคม 1625 – 4 พฤศจิกายน 1698) หรือชื่อภาษาละตินว่า เอรัสมุส บาร์โทลินุส (Erasmus Bartholinus) เป็นแพทย์และนักไวยากรณ์ ชาวเดนมาร์ก
ชีวประวัติ

ราสมุส บาร์โทลินเกิดที่เมืองรอสกิลด์ เมื่อ 13 สิงหาคม 1625 โดยมีพ่อคือแคสปาร์ บาร์โทลิน (1585–1629) เป็นแพทย์ และ แม่คือแอนแน ฟิงเกอ ซึ่งเป็นลูกสาวของทอแมส ฟิงเกอ นักคณิตศาสตร์
ส่วนหนึ่งของการศึกษาของเขาได้เดินทางไปที่ต่าง ๆ ในยุโรปเป็นเวลา 10 ปี เขาเคยได้อาศัยอยู่ทั้งในฮอลันดา อังกฤษ ฝรั่งเศส และ อิตาลี ในปี 1647 เขาได้รับปริญญาโทจากมหาวิทยาลัยโคเปนเฮเกน ในปี 1654 เขาได้รับปริญญาเอกจากมหาวิทยาลัยปาโดวา
เขาเป็นศาสตราจารย์ที่มหาวิทยาลัยโคเปนเฮเกน เริ่มแรกเรียนวิชาเรขาคณิต และต่อมาจึงเรียนแพทย์ เขายังเป็นหัวหน้าโรงเรียนแพทย์ บรรณารักษ์ และอธิการบดีอีกด้วย ในปี 1657 เขาได้เขียนหนังสือไวยากรณ์ ภาษาเดนมาร์ก ชุดแรก De studio lingvæ danicæ เป็นภาษาละติน
เขาเป็นที่รู้จักจากการค้นพบการหักเหสองแนว ของลำแสงโดยแคลไซต์ แม้ว่าเขาจะตีพิมพ์คำอธิบายที่ถูกต้องของปรากฏการณ์นี้ แต่ก็ไม่สามารถอธิบายได้ดีนักเนื่องจากคุณสมบัติทางกายภาพของแสงยังไม่เป็นที่เข้าใจกันดีนักในยุคนั้น หลังจากนั้นปรากฏการณ์นี้จึงได้รับการอธิบายโดยโดยใช้แนวคิดความเป็นคลื่นของแสงในปี 1801
ราเชศ ขันนา

ราเชศ ขันนา (อังกฤษ: Rajesh Khanna; ฮินดี: राजेश खन्ना) อดีตนักแสดงชาวอินเดียระดับซุปเปอร์สตาร์ของวงการภาพยนตร์อินเดีย
มีชื่อจริงว่า จาติน ขันนา เกิดเมื่อวันที่ 29 ธันวาคม ค.ศ. 1942 ที่เมืองอมริตสา รัฐปัญจาบ ประเทศอินเดีย ขันนาแสดงภาพยนตร์ครั้งแรกในภาพยนตร์เรื่อง Aakhri Khat ในปี ค.ศ. 1963 และโด่งดังจากเรื่อง Aaradhna ในปี ค.ศ. 1969 และมีบทบาทที่เป็นที่รู้จักกันดีจากเรื่อง Haathi mere Saathi หรือ ช้างเพื่อนแก้ว ในปี ค.ศ. 1970
ราเชศ ขันนา ถือเป็นนักแสดงที่โด่งดังมีชื่อเสียง และได้รับความนิยมอย่างมากในช่วงทศวรรษที่ 70 ในประเทศอินเดีย มีผลงานการแสดงกว่า 150 เรื่อง โดยได้รับชื่อเล่นจากแฟน ๆ ภาพยนตร์ว่า "กากา" หรือ "ลุง" และได้รับการขนานนามว่าเป็น "ซุปเปอร์สตาร์คนแรกของวงการบอลลีวู้ด"
ด้านชีวิตครอบครัว ขันนา มีบุตรสาว 2 คน  ขันนาถึงแก่กรรมเมื่อวันที่ 18 กรกฎาคม ค.ศ. 2012 ที่บ้านพักส่วนตัวในเมืองมุมไบ ด้วยโรคมะเร็ง ที่ป่วยมาตั้งแต่เดือนเมษายน ด้วยวัย 69 ปี โดย นายมานโมฮัน ซิงห์ นายกรัฐมนตรีอินเดีย ได้แสดงความเสียใจต่อครอบครัวของขันนาด้วย
แหล่งข้อมูลอื่น

ราเชศ ขันนา ที่อินเทอร์เน็ตมูวีเดตาเบส
ลังก์เอลันด์

| --- | --- |
Rudkøbing, Langeland
ภูมิศาสตร์
ที่ตั้ง: Great Belt
พิกัด: 54°55′N 10°45′E﻿ / ﻿54.917°N 10.750°E﻿ / 54.917; 10.750
พื้นที่: 284 ตารางกิโลเมตร (110 ตารางไมล์)
การปกครอง
 เดนมาร์ก
ประชากรศาสตร์
ประชากร: 13,277
ความหนาแน่น: 46.7/กม.2 (121/ตารางไมล์)
ลังก์เอลันด์ (เดนมาร์ก: Langeland) เป็นเกาะในประเทศเดนมาร์ก ในทะเลบอลติก นอกฝั่งตะวันออกเฉียงใต้ของเกาะฟิน ระหว่างเกาะฟินกับเกาะลอลลันด์ เกาะมีเนื้อที่ 285 กม² จากข้อมูลวันที่ 1 มกราคม ค.ศ. 2010 มีประชากร 13,277 คน. เกาะมีผลิตผลเกี่ยวกับข้าว
รูเฌ ตูร์เร็น

| รูเฌ ตูร์เร็น |
| --- | --- |
ตูร์เร็นใน พ.ศ. 2561

ประธานสภานิติบัญญัติกาตาลุญญา
อยู่ในวาระ
เริ่มดำรงตำแหน่ง  17 มกราคม พ.ศ. 2561
ก่อนหน้า: การ์มา ฟูร์กาเด็ลย์
สมาชิกสภานิติบัญญัติกาตาลุญญา จากจังหวัดฌิโรนา
อยู่ในวาระ
เริ่มดำรงตำแหน่ง  17 ธันวาคม พ.ศ. 2555
นายกเทศมนตรีเทศบาลซาร์ริอาดาแตร์
ดำรงตำแหน่ง 16 มิถุนายน พ.ศ. 2550 – 19 มกราคม พ.ศ. 2561
ก่อนหน้า: นิโกลัส ปิชาร์โด เดลกาโด
ถัดไป: นาร์ซิส ฟาฌูลา
สมาชิกสภาเทศบาลซาร์ริอาดาแตร์
ดำรงตำแหน่ง พ.ศ. 2542 – 2561
 
ข้อมูลส่วนบุคคล
เกิด: รูเฌ ตูร์เร็น อี รามิโอ 19 กรกฎาคม พ.ศ. 2522 (45 ปี) ซาร์ริอาดาแตร์ กาตาลุญญา สเปน
พรรคการเมือง: ฝ่ายซ้ายสาธารณรัฐนิยมแห่งกาตาลุญญา
การเข้าร่วม พรรคการเมืองอื่น: ฝ่ายซ้ายสาธารณรัฐนิยมแห่งกาตาลุญญา–กาตาลุญญา ใช่
ที่อยู่อาศัย: ซาร์ริอาดาแตร์
ศิษย์เก่า: มหาวิทยาลัยอิสระแห่งบาร์เซโลนา
อาชีพ: นักวางผังเมือง

รูเฌ ตูร์เร็น อี รามิโอ (กาตาลา: Roger Torrent i Ramió; เกิดวันที่ 19 กรกฎาคม พ.ศ. 2522) เป็นนักการเมืองและนักวางผังเมืองจากแคว้นกาตาลุญญา ประเทศสเปน เขาเคยดำรงตำแหน่งนายกเทศมนตรีเทศบาลซาร์ริอาดาแตร์ในจังหวัดฌิโรนา และดำรงตำแหน่งประธานสภานิติบัญญัติกาตาลุญญามาตั้งแต่เดือนมกราคม พ.ศ. 2561
รูเซ

| รูเซ Русе |
| --- | --- |
From top left: The old city centre of Ruse, A statue of Hercules , Ruse carnival, Rousse State Opera, Monument of Liberty
   ตราอาร์ม
สมญา: Little Vienna Малката Виена  (บัลแกเรีย) Malkata Viena  (transliteration)
รูเซสถานที่ตั้งของรูเซ
พิกัด: 43°49′N 25°57′E﻿ / ﻿43.817°N 25.950°E﻿ / 43.817; 25.950
ประเทศ: บัลแกเรีย
จังหวัด (Oblast): Ruse
การปกครอง
 • Mayor: Plamen Stoilov\
พื้นที่
 • ทั้งหมด: 127.124 ตร.กม. (49.083 ตร.ไมล์)
ความสูง: 45 เมตร (148 ฟุต)
ประชากร (Census February 2011)
 • City: 149,642
 • เทศบาล: 164,202
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
Postal Code: 7000
รหัสพื้นที่: +359 082
License Plate: P
เว็บไซต์: Official website
รูเซ (บัลแกเรีย: Русе, ตุรกี: Rusçuk, อังกฤษ: Ruse) เป็นเมืองใหญ่เป็นอันดับ 5 ของประเทศบัลแกเรีย ตั้งอยู่ทางตะวันออกเฉียงเหนือของประเทศ บนฝั่งขวาของแม่น้ำดานูบ อยู่ตรงข้ามกับเมืองจูร์จูของประเทศโรมาเนีย อยู่ห่างจากเมืองหลวงของประเทศ กรุงโซเฟีย 300 กม. (186 ไมล์) และอยู่ห่างจากชายฝั่งทะเลดำ 200 กม. (124 ไมล์) เป็นเมืองท่าริมฝั่งแม่น้ำที่สำคัญของบัลแกเรีย รูเซมีสถาปัตยกรรมในศตวรรษที่ 19-20 ศิลปะแบบนีโอบาโรกและนีโอรอโกโก ที่ดึงดูดนักท่องเที่ยว มักเรียกว่า กรุงเวียนนาน้อย (Little Vienna)
ตั้งขึ้นเป็นเมืองป้อมปราการสมัยโรมัน ถูกทำลายในคริสต์ศตวรรษที่ 7 ชาวออตโตมันเติร์กยกให้บัลแกเรียในปี ค.ศ. 1877
รายาห์

ชนชั้นรายา (ตุรกี: râya; เสียงอ่านภาษาตุรกี: [ɾaːˈja]) หรือ เระอาเย (ตุรกีออตโตมัน: رعايا; เสียงอ่านภาษาตุรกี: [ɾeˈʔaːjeː]) คือชนชั้นต่ำในสังคมออตโตมันที่ตรงกันข้ามกับ “ชนชั้นอัสเกรี” (askeri) ซึ่งเป็นชนชั้นขุนนางผู้บริหาร
คำว่า “รายา” แปลว่า “สมาชิกของฝูง” ที่รวมทั้งผู้นับถือศาสนาคริสต์ ศาสนาอิสลาม และ ศาสนายูดายผู้ที่ต้องเสียภาษีเพื่อบำรุงรัฐและชนชั้นอาชีพสูงชองจักรวรรดิ
แต่ในความหมายร่วมสมัยและความหมายใหม่มักจะหมายถึงผู้ที่ไม่ใช่มุสลิมโดยเฉพาะ บางครั้งคำนี้ก็จะแปลว่า “วัว” (cattle) แทนที่จะแปลว่า “ฝูง” หรือ “ข้าแผ่นดิน” (subjects) เพื่อเป็นการเน้นว่ารายาห์เป็นชนชั้นที่ต่ำกว่าชนชั้นอื่น แต่คำเดียวกันนี้ใช้โดยคริสเตียนอาหรับที่หมายถึงผู้ที่เป็นสมาชิกของวัด
ในสมัยต้นจักรวรรดิออตโตมันรายาไม่มีสิทธิในการรับราชการเป็นทหารแต่เมื่อมาถึงคริสต์ศตวรรษที่ 16 รายาที่เป็นมุสลิมก็เริ่มมีสิทธิซึ่งทำให้เป็นที่ไม่พอใจของชนชั้นปกครอง
ที่มาของคำ

คำว่า “رعايا” ในภาษาอาหรับ เป็นพหูพจน์ของคำว่า “رعيّه”  ที่แปลตรงตัวว่า “ฝูง” ที่หมายถึง “ข้าแผ่นดิน” ของพระมหากษัตริย์
คำว่า “รายา” หรือ “รายาห์” แปลว่า “เพื่อน” ในภาษาฮิบรู
ดูเพิ่ม

จักรวรรดิออตโตมัน
รางวัลอาเบล

| รางวัลอาเบล |
| --- | --- |

รางวัลสำหรับ: ผลงานการศึกษาค้นคว้าดีเด่นในสาขาคณิตศาสตร์
ประเทศ: ประเทศนอร์เวย์
จัดโดย: รัฐบาลนอร์เวย์
รางวัลแรก: 2003
เว็บไซต์: www.abelprize.no
รางวัลอาเบล (อังกฤษ: Abel Prize, /ˈɑːbəl/ ah-bəl; นอร์เวย์: Abelprisen, [ˈɑ̀ːbl̩ˌpriːsn̩]) เป็นรางวัลที่มอบโดยสมเด็จพระราชาธิบดีแห่งนอร์เวย์ แก่นักคณิตศาสตร์ผู้มีผลงานดีเด่นในแต่ละปี ชื่อรางวัลมาจากนักคณิตศาสตร์ชาวนอร์เวย์ นีลส์ เฮนริก อาเบล (1802–1829) โดยจัดขึ้นในปี 2001 รางวัลอาเบลเป็นหนึ่งในรางวัลที่มักถูกขนานนามให้เป็น "รางวัลโนเบลสาขาคณิตศาสตร์" (อีกรางวัลคือ เหรียญฟิลด์ส)
พิธีมอบรางวัลจะจัดขึ้นที่หอประชุมที่มหาวิทยาลัยกฎหมายออสโล ซึ่งเดิมเคยเป็นสถานที่จัดพิธีมอบรางวัลโนเบลสาขาสันติภาพ ระหว่างปี 1947–1989 มูลค่าเงินรางวัลในปัจจุบันคือ 6 ล้านโครเนอร์นอร์เวย์ (ประมาณ 1 ล้านดอลลาร์สหรัฐ)